
SC2022-4935/01.03.2022

                          REFERAT DE APROBARE A PROIECTULUI DE HOTĂRÂRE
Privind aprobarea închirierii prin licitaţie publică deschisă cu strigare a spaţiului cu altă destinație din Timișoara, str. Alba Iulia nr.2, parter, în suprafață de 42,52 mp.

	Având în vedere prevederile OUG 57/2019 - privind codul administrativ, art. 333 alin (1) ,, Închirierea bunurilor proprietate publică a statului sau a unităţilor administrativ-teritoriale se aprobă, după caz, prin hotărâre a Guvernului, a consiliului judeţean, a Consiliului General al Municipiului Bucureşti sau a consiliului local și alin. (5) ,,Închirierea bunurilor proprietate publică a statului sau a unităţilor administrativ-teritoriale se face pe bază de licitaţie publică.
	Menționăm faptul că la data de 28.02.2022, Contractul de închiriere nr. 1284/2001 încheiat cu Societatea SHARARA SRL, va expira, iar solicitarea acestora de prelungire a contractului de închiriere, înregistrată cu nr. CT2022-000115/11.01.2022, nu a fost aprobată de către Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara, înfiinţată prin HCLMT nr.12/26.06.2012 și modificată prin HCLMT nr.122/13.04.2021, la data de 20.01.2022.        
	Procedura licitației publice deschise cu strigare se va realiza după întocmirea procesului verbal de predare- primire, astfel încat spațiul va fi liber de sarcini.
            Având în vedere raportul de evaluare elaborat de SC Fidox SRL  nr.4494/2022, prin care a fost determinat prețul chiriei de piață, această valoare constituind prețul de pornire al licitației publice deschise cu strigare;
	Conform  cu  cele  expuse  anterior,  este  necesară  demararea procedurii privind licitația publică deschisă cu strigare pentru închirierea spațiului cu altă destinație, în vederea valorificării acestuia, pe o perioadă de 3 ani.
	În conformitate cu prevederile art 129 alin (2) lit c  și art. 196 alin (1) lit. a din OUG nr 57/2019 privind Codul Administrativ;
	Față  de  cele de mai sus, considerăm oportună inițierea unui proiect de hotărâre pentru aprobarea închirierii spațiului cu altă destinație, prin licitație publică deschisă cu strigare și a documentelor aferente acesteia: raport de evaluare a prețului chiriei, caiet de sarcini, fișa de date a procedurii și contract cadru de închiriere, în scopul valorificării acestuia, cu destinația de spațiu comercial, prestări servicii, pe o perioadă de 3 ani, fiind interzise activitățile de vânzare de produse second – hand, jocuri de noroc, magazin alimentar, farmacie, amanet, schimb valutar, fast food.

